Prackaboch

Braabo is a Gmoa im niedabayrischn Landkreis Reng. Da gleichnomige Hauptoat is Sitz vo da Gmoavawoitung.
 Eadkund 
 Geografische Log 
Braabo is in da Region Doana-Woid im Natuapark Bayrischa Woid direkt an da Bundesstroß 85 ungefea 22 km südestle vo Cham, 28 km nordwestle vo da Kreisstod Reng, fünf Kilometa vo Vejda und 27 km vo da Bundesautobahn 3, Ausfoht Bong, entfernt. Quea duach des Gmoagebiet valaaft da teilwäs mit markante Fejsn heavoatretnde Höhnzug vom Pfoi (Natuachutzgebiet); da hejxste Punkt e da Gmoa Braabo is de 850 m houe Zeja Hej.
 Gmoagliedarunga 
Es gibt 66 Gmoateile:
 Ohroi
 Oidwies
 Anga
 Arejdan
 Bartlbea
 Bea
 Boxbea
 Dumpf
 Egern
 Egernhäsl
 Ehrnhof
 Englaschdoaf
 Fichtntal
 Fraunwies
 Gämej
 Grou
 Honggrou
 Heilignwies
 Heilmbea
 Heazogso
 Hetzlaschdoaf
 Hintahonggrou
 Hintamaulndoaf
 Iglasbea
 Koga
 Grajen
 Kreilstoa
 Leja
 Läthn
 Lexanga
 Maierhof
 Mengrou
 Mittadoaf
 Moschba
 Moschbeckaa
 Moosbea
 Neihaisl
 Neimej
 Obamej
 Obaräsa
 Obarouadoaf
 Stoa
 Obavejdafej
 Edland
 Braabo
 Rodaschbea
 Roumaschdoaf
 Schepfahof
 Schwom
 Schwobwies
 Schwatzndoaf
 Stoahof
 Stoamej
 Tafertshof
 Thannhof
 Trejschdoaf
 Untaräsa
 Untarouadoaf
 Untavejdafej
 Voggazej
 Vormej
 Wiednhof
 Wiemej
 Zeitlau
 Zeitlhof
 Zej
Es gibt de Gmarkunga Grajen, Moschba, Praabo und Roumaschdoaf.
 Gschicht 
 Bis zua Gmoagriandung 
Praabo is 1280 ois Edlsitz urkundle awähnt worn. De Familie Schälchl z Grajen war im 15. und 16. Joahrhundat Inhoba vo da Hofmark mit Sitz im Oatsteil Grajen. Da Oat hod zum Rentamt Straubing und zum Landgricht Vejda vom Kuafiaschtndum Bayern khead. Im Zug vo de Vawoitungsrefoaman im Kinireich Baiern is mit dem Gmoaedikt vo 1818 de heitige Gmoa entstandn.
 21. Joahrhundat 
Des ca. 600 Joahr oide, mittlaweile zu am Wohn- und Gschäftshas umbaute Gebäude vom ehemolign Brei is am Omd vom 27. Dezemba 2011 duach an Brand komplett zasteat worn, 13 Läd hand obdochlos worn.
 Eigmeindunga 
Im Zug vo da Gebietsrefoam in Baiern san am 1. Mai 1978 de Gmoa Moschba und Roumaschdoaf eigliedat worn.
 Eiwohnaentwicklung 
Zwischn 1988 und 2018 is de Gmoa vo 2573 aaf 2781 um 208 Eiwohna bzw. um 8,1% gwochsn.
 1961: 2263 Eiwohna
 1970: 2353 Eiwohna
 1987: 2476 Eiwohna
 2000: 2729 Eiwohna
 2005: 2708 Eiwohna
 2010: 2707 Eiwohna
 2015: 2676 Eiwohna
 Politik 
 Gmoarot 
Da Gmoarot setzt se seit da Kommunoiwoi vom 15. März 2020 wia foigt zamm:
 CSU: 3 Sitz (24,71 vo de Stimman)
 Freie Wähla: 4 Sitz (27,71 % vo de Stimman)
 Freie Buagainitiative: 3 Sitz (18,2 % vo de Stimman)
 FWG Roumaschdoaf: 2 Sitz (13,92 % vo de Stimman)
 FWG Moschba-Praabo-Roumaschdoaf: 2 Sitz (14,93 % vo de Stimman)
 Buagamoasta 
Ersta Buagamoasta is seit 2014 da Andreas Eckl, dea 2020 ois oanziga Kandidat mit 94,51 % vo de Stimman wiedagwejt worn is.
 Wappn 
Blasonierung: "Unta am blaum Wejnschejdhaupt und iwa am roudm Dräbea, blegt mit oam vo Blau und Suiba in zwou Reihn grautetn Boik, in Sejba zwoa voanana obkeahte roude Stoabockheandl."
Wappnbegründung: De Stoabockheandl hand de Wappnsymboi vo da Familie Schälchl z' Grajen, de wos im 15. und 16. Johhunat ais Inhoba vo Hofmoak und Sitz Grajen gnennt wern. Des Wappn steht stejvatretnd fia de Adlsfamilien, de wos im Gmoagebiet ais Hofmarksherrn z' Grajen oda Moschba nochweisboa hand. Ais Inhoba vo da Hofmoak an Heazog Oibrecht III. vo Baiern. Da grautate Baikn ainnat desweng sowoi an des Wappn vo de Nußbecka ais aa an de vo de Grafn vo Bong ibanommanan Rautn vo de Wittlsbacha. Da Dräbea symbolisiert de Log vom Gmoagebiet am Pfoi im Bayrischn Woid, des Wejnschejdhaupt symbolisiert den Hejnstoastausee.
 Baudenkmäla 
 katholische Pfoakiacha St. Georg
 Hofkapejn Bartlbea
 Kapejnbejdstog Ehrnhof
 Kraftwerk Hejnstoasee
 Fejdkapejn Hetzlaschdoaf
 katholische Filialkiacha St. Peter und Paul
 Hofkapejn Leja
 katholische Kiacha St. Johannes Baptist Moschba
 Granitgräz, Moschba
 Gräzwe, Moschba
 Wegkapejn Roumaschdoaf
 Kapejn Schwom
 Bejdstog Thannhof
 Ortskapejn Trejschdoaf
 Kesslbonkapejn in da Nad vo Iglaschbea
 Wirtschoft und Infratruktua 
 Wirtschoft eischließle Land- und Foastwirtschoft 
Es hot 1998 noch da amtlichn Statistik im produzierandn Gewerbe 199 und im Bereich Handl und Vakeah koane sozoivasicharungspflichte Bschäftigte am Oabatsoat gem. In sonstige Wirtschoftsbereich warn am Oabatsoat 113 Personan sozoivasicharungspflichte bschäftigt. Soziovasicharungspflichte Bschäftigte am Wohnoat hot's insgsamt 894 gem. Im vaoabantn Gewerbe hots oan Betrieb gem, im Bauhauptgewerbe siem Betriebe. Zuadem hand im Joahr 1999 165 landwirtschoftliche Betrieb mit ana landwirtschoftle gnutztn Flächn vo 1713 ha bstana, dovo warn 1358 ha Dauagreaflächn.
 Buidung 
Es gibt foigande Eirichtunga (Stand: 1999):
 zwe Kinagoatn mit 75 Kinagoatnplatz und 71 Kina
 Grundschui mit ejf Lehran und 183 Schüla
 Perseanlekeitn 
 Ferdinand Schedlbauer (1869-1952), Buagamoasta und Reichsdogsobgoadnata
 Peer Raben (1940-2007), Fuimkomponist, geborn z' Vejdafej